hy hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en hy hy hy hy en hy hy hy ru hy hy hy en hy hy hy en hy hy hy hy en hy hy hy ru hy hy hy en hy hy hy en hy hy hy hy hy hy en hy hy hy hy hy hy hy hy hy hy hy hy hy hy en
Մամիջանյան-Պապոյան վիճակագրական բանավեճը․ ո՞վ էր ճիշտ իրականում - fip.am
ԻՐԱԶԵԿ ՔԱՂԱՔԱՑԻՆԵՐԻ ՄԻԱՎՈՐՈՒՄ•UNION OF INFORMED CITIZENS•COЮЗ ИHФOPMИPOBAHHЫX ГPAЖДAH
Գլխավոր Հետաքննություններ և խորքային ուսումնասիրություններ
Որո՞նք են ՀՀԿ-ի իշխանության տարիները
Այժմ փորձենք հասկանալ, թե որքան են կազմել պատգամավոր Մամիջանյանի հնչեցրած ցուցանիշները այդ տարիներին։
Համեմատության համար ելակետ ենք ընդունել ոչ միայն Պապոյանի և Մամիջանյանի կողմից որպես հիմք ընդունված 2009 և 2006 թվականները, այլ նաև Սերժ Սարգսյանի՝ նախագահ ընտրվելու (2008 թ․) և Անդրանիկ Մարգարյանի՝ վարչապետ դառնալու (2000 թ․) տարիները։
Նվազագույն աշխատավարձ և միջին աշխատավարձ
Մամիջանյանի պնդմամբ՝ նվազագույն աշխատավարձը 2006-2018 թթ․ աճել է 3․6 անգամ, իսկ միջին աշխատավարձը՝ համարյա 3 անգամ։
Պապոյանի պնդմամբ՝ երկու ցուցանիշներն էլ աճել են 1․8 անգամ։
Նվազագույն աշխատավարձը 2000 թվականին Հայաստանում կազմում էր ֏5000, 2006-ին՝ 15,000, 2008-ին՝ 25,000, 2009-ին՝ ֏30,000։ 2018-ին արդեն նվազագույն աշխատավարձը Հայաստանում ֏55 հազար էր։
Ըստ այդմ, եթե Հանրապետականի իշխանության տարիների հաշվարկը սկսենք 2000 թվականից, ապա նվազագույն աշխատավարձն աճել է 11 անգամ, 2006-ից հաշվարկելու դեպքում՝ 3․7 անգամ, 2008-ի դեպքում՝ 2․2 անգամ և 2009-ի դեպքում՝ 1․8 անգամ։
Ինչ վերաբերում է միջին աշխատավարձին, ապա 2000-ին Հայաստանում միջին աշխատավարձը ֏22,700 էր, 2006-ին՝ ֏62,300, 2008-ին՝ ֏87,400, 2009-ին՝ ֏96,000։ 2018-ին այն կազմել էր արդեն ֏172,700։
Հետևաբար՝ միջին աշխատավարձն 2000-ի համեմատ աճել էր 7․6 անգամ, 2006-ի համեմատ՝ 2․7 անգամ, 2008-ին գրեթե 2 անգամ, 2009-ին՝ 1․8 անգամ։
Կենսաթոշակ և բյուջեի մուտքեր
Ըստ Հայկ Մամիջանյանի՝ միջին կենսաթոշակն իր նշած ժամանակահատվածում ավելացել է 3․6 անգամ, իսկ պետական բյուջեի մուտքերը՝ 2․3 անգամ։ Գևորգ Պապոյանը, թեև որևէ թիվ չհնչեցրեց, սակայն Մամիջանյանին մեղադրեց թվերը կեղծելու մեջ։
Ըստ Վիճակագրական կոմիտեի տվյալների՝ միջին կենսաթոշակը 2000 թվականին կազմել է ֏4500, 2006-ին՝ ֏10 900, 2008-ին՝ ֏21,400, իսկ 2009-ին՝ ֏24,500:
2018-ին, երբ տեղի ունեցավ իշխանափոխություն, միջին կենսաթոշակի չափը կազմում էր ֏40,500։
Սա նշանակում է, որ միջին կենսաթոշակը 2000-ի համեմատ աճել է 9 անգամ, 2006-ի համեմատ՝ 3․7, 2008-ի համեմատ՝ 1․9 և 2009-ի համեմատ՝ 1․7 անգամ։
Ինչ վերաբերում է պետական բյուջեի մուտքերին, ապա 2000 թվականին այն կազմում էր ֏172 մլրդ, 2006-ին՝ ֏441 մլրդ, 2008-ին՝ 785, իսկ 2009-ին՝ ֏690 մլրդ։
2018-ին Հայաստանի բյուջեն կազմում էր արդեն ֏1342 մլրդ, ինչը 2000-ի համեմատ ավել է 7․8 անգամ, 2006-ի համեմատ՝ 3 անգամ, իսկ 2008-ի և 2009-ի համեմատ, համապատասխանաբար, 1․7 և 1․9 անգամ։
ՀՆԱ և մեկ շնչին բաժին ընկնող ՀՆԱ
Ըստ Մամիջանյանի, երկրի ՀՆԱ-ն և մեկ շնչին ընկնող ՀՆԱ-ն գրեթե կրկնակի աճել են։ Պապոյանն այս դեպքում ևս որևէ թիվ չհնչեցրեց։
2018 թվականին, ըստ Վիճակագրական կոմիտեի տվյալների, երկրի ՀՆԱ-ն դրամային արտահայտությամբ կազմում էր ֏6017 մլրդ, ինչը 2000 թվականի ցուցանիշը գերազանցում էր 5․8 անգամ, 2006-ին՝ 2․3 անգամ, 2008-ին՝ 1․7, իսկ 2009-ին՝ 1․9 անգամ։
Մեկ շնչին ընկնող ՀՆԱ-ն 2018-ին կազմել էր ավելի քան ֏2 մլն։ 2000 թվականին մեկ շնչին բաժին ընկնող ՀՆԱ-ն երկրում ֏320 հազար էր, 2006-ին՝ ֏850 հազար, 2008-ին՝ 1156 հազար, իսկ 2009-ին՝ ֏1024 հազար։ Այսինքն այս ցուցանիշը 2000-ի համեմատ աճել է 6․3 անգամ, 2006-ի համեմատ՝ 2․4 անգամ, իսկ 2008 և 2009 թվականների համեմատ, համապատասխանաբար, 1․8 անգամ և 2 անգամ։
Այսպիսով, եթե ընդունենք, որ Հանրապետական կուսակցության ղեկավարման տարիները սկսվել են Սերժ Սարգսյանի՝ վարչապետ նշանակվելու տարեթվից, ապա Մամիջանյանի կողմից հնչեցված թվերը համապատասխանում են իրականությանը։
Մյուս կողմից, Պապոյանի հնչեցրած թվերը ճիշտ են, եթե որպես հաշվարկի հիմք ընդունենք ոչ թե 2006, այլ 2009 թվականը՝ Սերժ Սարգսյանի՝ նախագահ ընտրվելու հաջորդող տարին։
Իսկ եթե որպես հաշվարկի հիմք ընդունենք Անդրանիկ Մարգարյանի՝ կառավարության ղեկավար դառնալու տարեթիվը, ապա իրական աճը շատ ավելի մեծ է, քան պատգամավորների կողմից հնչեցված թվերն են։
Սակայն պատգամավորների կողմից ԱԺ ամբիոնում բանավեճի ընթացքում Գևորգ Պապոյանը խորհուրդ տվեց վիճակագրությունը ճիշտ մեթոդաբանությամբ ներկայացնել, մինչդեռ հաճախ հենց ինքն է դիմում մանիպուլյացիաների վիճակագրական ցուցանիշները ներկայացնելիս։ Օրինակ, 2021 թվականի մայիսի 10-ի ԱԺ նիստում, փորձելով ցույց տալ իրենց իշխանության ձեռքբերումները, հայտարարել էր, որ 2007 թվականի համեմատ երկրի ՀՆԱ-ն դրամային արտահայտությամբ կրկնապատկվել է։ Մինչդեռ այդ աճի ավելի քան 90 տոկոսը Հանրապետական կուսակցության իշխանության տարիների ձեռքբերումն էր։
Թեգեր` աշխատավարձԳևորգ ՊապոյանՀայաստանի ՀՆԱՀայկ Մամիջանյանպետական բյուջե
Արտաքին պարտքը դրամով նվազել է, դոլարով՝ հիմնականում աճել. պատգամավոր Պապոյանի տվյալները մանիպուլյատիվ են
18:17, 23 Օգս, 2022
ԱԺ «Քաղաքացիական պայմանագիր» խմբակցության պատգամավոր, Ֆինանսավարկային և բյուջետային հարցերի մշտական հանձնաժողովի նախագահ Գևորգ Պապոյանն իր ֆեյսբուքյան էջում գրառում է կատարել՝...
Պատգամավոր Պապոյանը «մի փոքր» սխալվում է․ ոչ թե հունվար-մարտ, այլ հունվար-մայիս, ոչ թե 12,740, այլ 12,800, ոչ թե 841, այլ 781
14:18, 7 Հլս, 2022
ԹԱՐՄԱՑՈՒՄ․  Այս նյութի հրապարակումից հետո՝ 14։52-ին, Գևորգ Պապոյանը խմբագրել է գրառումը՝ շտկելով տվյալները։ «Տեխնիկական փոքրիկ վրիպակ կար, որը ուղղվեց», - հետգրությամբ...
«Մաքուր» ֏400 հազար աշխատավարձ ստացող ուսուցիչ այսօր Հայաստանում չկա
18:59, 13 Հնս, 2022
Հունիսի 7-ին «Հրապարակ» օրաթերթը գրել էր, որ 400 հազար դրամ աշխատավարձ ստացող ուսուցիչ այսօր Հայաստանում չկա։ «Շաբաթներ առաջ կառավարության նիստում...
BMW, BMW, ընդդիմություն, BMW. Սիմոնյանի մանիպուլյացիաները ֆեյսբուքյան ասուլիսի ընթացքում
16:27, 13 Ապր, 2022
Ապրիլի 11-ին Ազգային ժողովի նախագահ Ալեն Սիմոնյանը հյուրընկալվել էր «Ազատություն» ռադիոկայանի «Ֆեյսբուքյան ասուլիս» հաղորդաշարին, որի ընթացքում պատասխանեց ֆեյսբուքյան օգտատերերի հարցերին։...
Արտաքին պարտքը դրամով նվազել է, դոլարով՝ հիմնականում աճել. պատգամավոր Պապոյանի տվյալները մանիպուլյատիվ են
18:17, 23 Օգս, 2022
ԱԺ «Քաղաքացիական պայմանագիր» խմբակցության պատգամավոր, Ֆինանսավարկային և բյուջետային հարցերի մշտական հանձնաժողովի նախագահ Գևորգ Պապոյանն իր ֆեյսբուքյան էջում գրառում է կատարել՝...
Պատգամավոր Պապոյանը «մի փոքր» սխալվում է․ ոչ թե հունվար-մարտ, այլ հունվար-մայիս, ոչ թե 12,740, այլ 12,800, ոչ թե 841, այլ 781
14:18, 7 Հլս, 2022
ԹԱՐՄԱՑՈՒՄ․  Այս նյութի հրապարակումից հետո՝ 14։52-ին, Գևորգ Պապոյանը խմբագրել է գրառումը՝ շտկելով տվյալները։ «Տեխնիկական փոքրիկ վրիպակ կար, որը ուղղվեց», - հետգրությամբ...
«Մաքուր» ֏400 հազար աշխատավարձ ստացող ուսուցիչ այսօր Հայաստանում չկա
18:59, 13 Հնս, 2022
Հունիսի 7-ին «Հրապարակ» օրաթերթը գրել էր, որ 400 հազար դրամ աշխատավարձ ստացող ուսուցիչ այսօր Հայաստանում չկա։ «Շաբաթներ առաջ կառավարության նիստում...
BMW, BMW, ընդդիմություն, BMW. Սիմոնյանի մանիպուլյացիաները ֆեյսբուքյան ասուլիսի ընթացքում
16:27, 13 Ապր, 2022
Ապրիլի 11-ին Ազգային ժողովի նախագահ Ալեն Սիմոնյանը հյուրընկալվել էր «Ազատություն» ռադիոկայանի «Ֆեյսբուքյան ասուլիս» հաղորդաշարին, որի ընթացքում պատասխանեց ֆեյսբուքյան օգտատերերի հարցերին։...
Ուղղումների և բողոքների քաղաքականություն
Copyright © 2018 Union of Informed Citizens
Copyright © 2018 Union of Informed Citizens